ITC นิวโลว์ 25 บ. เซ่นบาทแข็ง ฉุดรายได้-กำไรหด
ITC นิวโลว์ 25 บ. หลังบาทกลับมาแข็งค่า หวั่นกระทบรายได้-กำไรหด เนื่องจากบริษัทมีโรงงานผลิตที่ต่างประเทศ และเน้นส่งออก  
ITC นิวโลว์ 25 บ. หลังบาทกลับมาแข็งค่า หวั่นกระทบรายได้-กำไรหด เนื่องจากบริษัทมีโรงงานผลิตที่ต่างประเทศ และเน้นส่งออก  
6 ม.ค. 2566

ผู้สื่อข่าวรายงานว่า วันนี้ (6 ม.ค.66) ราคาหุ้น บริษัท ไอ-เทล คอร์ปอเรชั่น จำกัด (มหาชน) หรือ ITC ณ เวลา 15:32 น. อยู่ที่ระดับ 25.25 บาท ลบ 1 บาท หรือ 3.81% สูงสุดที่ระดับ 27 บาท ต่ำสุดที่ระดับ 25 บาท ด้วยมูลค่าการซื้อขาย 445.05 ล้านบาท

สำหรับราคาหุ้น ITC ที่ปรับตัวลงต่ำสุดระหว่างวันที่ระดับ 25 บาท นับตั้งแต่เข้าเทรดวันแรก 9 ธ.ค.65 ที่ราไอพีโอ 32 บาทนั้น เนื่องมาจากคาดได้รับผลกระทบจากเงินบาทที่กลับมาแข็งค่าในรอบ 8 เดือน โดยบริษัทฯ ดำเนินธุรกิจรับจ้างผลิตและจำหน่ายอาหารสัตว์เลี้ยง ซึ่งเน้นการส่งออกตลาดต่างประเทศ รวมถึงมีโรงงานผลิตที่ต่างประเทศ ดังนั้นเมื่อเงินบาทกลับมาแข็งค่าย่อมส่งผลต่อรายได้และกำไรของ ITC ที่จะปรับตัวลดลงตามค่าเงิน